कमेटी से 7वें वेतन आयोग की सिफारिश करने की मांग को लेकर भेजा ज्ञापन
झालावाड़| राजस्थानराज्य नर्सेज एसोसिएशन एकीकृत की एक आपात बैठक सोमवार को एसआरजी अस्पताल में हुई।
इसमें नर्सेज ने राजस्थान सरकार द्वारा 7वें वेतन आयोग के लिए सेवानिवृत आईएएस डीसी सामन की अध्यक्षता में गठित कमेटी से छठे वेतन आयोग की चल रही नर्सेज की वेतन विसंगतियों को दूर करते हुए शीघ्र ही 7वें वेतन आयोग लागू करने की राज्य सरकार से सिफारिश करने की मांग की गई। इसको लेकर संगठन काफी समय से संघर्षरत है, लेकिन अभी तक विसंगतियों का निस्तारण नहीं किया गया है। इससे पहले मेडिकल कॉलेज में हुई नर्सेज की सभा में भी जिले के नर्सेज ने अधिक संख्या में भाग लेकर 7वें की सिफारिश लागू करने की मांग की थी। बैक को प्रदेशाध्यक्ष राजेंद्र राणा, प्रदेश महामंत्री पुरुषोत्तम, महामंत्री राधेश्याम पाटीदार, अशोक शर्मा, प्रदेश वरिष्ठ उपाध्यक्ष छगनसिंह कैलावा, मुकेश जैन आदि ने संबोधित किया।
hin_Deva hin_Deva hin_Deva